
Συλλόγους ΕΤΕΠ ΑΕΙ
Ενημέρωση: 
Συνάδελφοι,

Την Τρίτη 12/1/2016 πραγματοποιήθηκε συνάντηση του ΔΣ της ΠΟΕΤΕΠ με την Υφυπουργό Παιδείας κα Αναγνωστοπούλου Σία. Η συνάντηση έγινε σε καλό κλίμα και η κα Υφυπουργός είδε θετικά όλα όσα αιτιολογημένα της αναπτύξαμε. παράλληλα παραδώσαμε ολοκληρωμένη πρόταση της ΠΟΕΤΕΠ σχετικά με το σχέδιο νόμου για τη παιδεία και ζητήσαμε να συμπεριληφθούν τα θέματά μας σε αυτόν.
Από τη συνάντηση προέκυψαν τα παρακάτω:

· Παρέλαβε η κα Υφυπουργός τις προτάσεις μας και είδε θετικά τις παρατηρήσεις μας τις οποίες και θα μελετήσουν προσεκτικά

· Υπήρξε δέσμευση ότι άμεσα θα σταλεί ερώτημα στο ΓΛΚ σχετικά με τα κλιμάκια μας και εντός Ιανουαρίου θα έχουμε την απάντηση προκειμένου να εκδοθεί Εγκύκλιος-Οδηγία και προς τα υπόλοιπα ΑΕΙ για να αποδώσουν τα αναδρομικά μας από τα προηγούμενα χρόνια.

· Το επόμενο διάστημα  θα γίνει εκ νέου συνάντηση (Πρόεδρου, Γραμματέως & μελών του ΔΣ της ΠΟΕΤΕΠ) με τον νομικό σύμβουλο της κας Υφυπουργού προκειμένου να εκδοθεί εγκύκλιος - διευκρίνηση προς τα ΑΕΙ σχετικά με: 

-Το ξεπάγωμα των εξελίξεων μας εφόσον δεν έχουν πάψει να ισχύουν τα Π.Δ. που μας αφορούν 

-Τις μετακινήσεις μελών ΕΤΕΠ εντός των ΑΕΙ που υπηρετούν.

-Με έγγραφο προς τα ΑΕΙ, να διευκρινιστεί πως οι διατάξεις του νέου μισθολογίου των ΕΤΕΠ αφορούν αποκλειστικά και μόνο τον τρόπο αμοιβής μας και πως τα μέλη ΕΤΕΠ σε οποιοδήποτε άλλο ζήτημα διέπονται από ειδικούς Νόμους, Π.Δ και διατάξεις.

Συνάδελφοι και στο παρελθόν έχουμε λάβει υποσχέσεις και θετικό κλίμα σε συναντήσεις δυστυχώς η εμπειρία έχει δείξει ότι πολλά έμειναν ως καλές προθέσεις και για αυτό το λόγο πλήθος ζητημάτων μας επί δεκαετίες έχουν μείνει άλυτα δημιουργώντας μια δύσκολη πολλές φορές καθημερινότητα σε όλους τους συναδέλφους

Η ΠΟΕΤΕΠ στο σύνολό της θα συνεχίσει να επιμένει προς κάθε κατεύθυνση για την επίλυση των ζητημάτων μας χωρίς στιγμή να εφησυχάζει.
για το Δ.Σ. της Ομοσπονδίας

